


2





LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2011 M. BIRŽELIO 29 D. NUTARIMO NR. 768 „DĖL MOKYKLŲ, VYKDANČIŲ FORMALIOJO ŠVIETIMO PROGRAMAS, TINKLO KŪRIMO TAISYKLIŲ PATVIRTINIMO“ PAKEITIMO

2025 m. kovo 12 d. Nr. 133
Vilnius

Lietuvos Respublikos Vyriausybė nutaria:
. Pakeisti Mokyklų, vykdančių formaliojo švietimo programas, tinklo kūrimo taisykles, patvirtintas Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“:
. Pakeisti 22.2.2.4 papunktį ir jį išdėstyti taip:
„. gyvenamojoje vietovėje, išskyrus miestą, kuris yra savivaldybės centras, esančioje savivaldybės gimnazijoje, vykdančioje akredituotą vidurinio ugdymo programą, pagrindinio ugdymo programą ir pradinio ugdymo programą, klasėse, kuriose mokoma pagal vidurinio ugdymo programą, mažesnis mokinių skaičius už Taisyklių 2 priede nustatytą mažiausią mokinių skaičių gali būti, jeigu yra ne mažiau kaip 12 mokinių ir savivaldybės mokyklos savininko teises ir pareigas įgyvendinanti institucija (dalyvių susirinkimas) Mokyklai papildomai skyrė tiek mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto), kiek sudaro 50 procentų lėšų ugdymo planui įgyvendinti, apskaičiuojamų III gimnazijos ir IV gimnazijos klasėms pagal Mokymo lėšų apskaičiavimo, paskirstymo ir panaudojimo tvarkos aprašą;“.
. Pakeisti 22.2.2.5 papunktį ir jį išdėstyti taip:
„. gyvenamojoje vietovėje, išskyrus miestą, kuris yra savivaldybės centras, esančioje valstybinėje gimnazijoje, vykdančioje akredituotą vidurinio ugdymo programą, pagrindinio ugdymo programą ir pradinio ugdymo programą, klasėse, kuriose mokoma pagal vidurinio ugdymo programą, mažesnis mokinių skaičius už Taisyklių 2 priede nustatytą mažiausią mokinių skaičių gali būti, jeigu yra ne mažiau kaip 12 mokinių ir valstybinės mokyklos savininko teises ir pareigas įgyvendinanti institucija (dalyvių susirinkimas) Mokyklai papildomai skyrė tiek mokymo lėšų iš Lietuvos Respublikos valstybės biudžete jam numatytų asignavimų ir (arba) kitų dalininkų lėšų, kiek sudaro 50 procentų lėšų ugdymo planui įgyvendinti, apskaičiuojamų III gimnazijos ir IV gimnazijos klasėms pagal Mokymo lėšų apskaičiavimo, paskirstymo ir panaudojimo tvarkos aprašą.“
. Pakeisti 2 priedą:
. Pakeisti 4 punktą ir jį išdėstyti taip:
„4.	Vidurinio ugdymo programa	30		21		Nurodytas mažiausias mokinių skaičius klasėje taikomas, kai sudaroma po vieną III gimnazijos ir IV gimnazijos klasę, išskyrus atvejus, nurodytus Mokyklų, vykdančių formaliojo švietimo programas, tinklo kūrimo taisyklių 22.2.2.4, 22.2.2.5 papunkčiuose ir šio priedo 1 ir 3 pastabose.“


. Pakeisti 8 punktą ir jį išdėstyti taip:
„8.	Suaugusiųjų vidurinio ugdymo programa	30		21		Nurodytas mažiausias mokinių skaičius klasėje taikomas, kai sudaroma po vieną III gimnazijos ir IV gimnazijos klasę, išskyrus atvejus, nurodytus Mokyklų, vykdančių formaliojo švietimo programas, tinklo kūrimo taisyklių 22.2.2.4, 22.2.2.5 papunkčiuose ir šio priedo 1 pastaboje.“


. Papildyti 3 pastaba:
„. Sudarant po vieną III gimnazijos ir IV gimnazijos klasę Neringos savivaldybėje esančioje savivaldybės gimnazijoje, vykdančioje akredituotą vidurinio ugdymo programą, pagrindinio ugdymo programą ir pradinio ugdymo programą, šiose klasėse gali būti mažiau kaip 12 mokinių, jei savivaldybės mokyklos savininko teises ir pareigas įgyvendinanti institucija Mokyklai papildomai skyrė mokymo lėšų (išskyrus mokymo lėšas, skiriamas iš Lietuvos Respublikos valstybės biudžeto) tiek, kiek jų skiriama iš Lietuvos Respublikos valstybės biudžeto III gimnazijos ir IV gimnazijos klasėms pagal Vyriausybės patvirtintą Mokymo lėšų apskaičiavimo, paskirstymo ir panaudojimo tvarkos aprašą.“
. Nustatyti, kad šis nutarimas įsigalioja 2025 m. rugsėjo 1 d.



Ministras Pirmininkas	Gintautas Paluckas



Švietimo, mokslo ir sporto ministrė                                               Raminta Popovienė	

